તેલબજારમાં ગોંડલ લાઈનમાં લૂઝ સિંગતેલનો ભાવ રૂ. ૮૬૫-૮૭૦ બોલાયો હતો. જયારે રાજકોટ, જામનગર જામખંભાળિયા લાઈનમાં ૮૬૦નો ભાવ બોલાતો હતો આમ છતાં બ્રાન્ડવાળાઓને ખરીદીમાં રસ ન હતો. કપાસિયા વોશમાં રૂ. ૭૭૦-૭૭૩ના ભાવે ૧૦-૧૫ ટેન્કરના કામ હતા. લૂઝ પામોલીનનો ભાવ રૂ.૬૬૬-૬૬૮ અને સોયાબીન તેલ લૂઝનો ભાવ ૭૨૬-૭૨૮ હતો. બજારમાં મીલ પહોંચ જાડી મગફળીનો ભાવ રૂ. ૮૨૦થી ૮૩૦ સુધી બોલાતો હતો. કપાસિયા ખોળનો ભાવ ૫૦ કિલોની બોરીના રૂ.૧૦૦૦થી ૧૩૫૦ હતો. બેસન ચણા, ચણાદાળ, બાસમતી ચોખા, તુવેર દાળના ભાવ સ્થિર હતા.